# Φάρμακο...Χημεία

## ΑΝΤΙΒΙΟΤΙΚΑ

Τα αντιβιοτικά είναι χημειοθεραπευτικά φάρμακα τα οποία έχουν ως σκοπό είτε να σκοτώνουν, είτε να αναστέλλουν την ανάπτυξη των βακτηρίων και χρησιμοποιούνται για την θεραπεία βακτηριακών λοιμώξεων και σε κάποιες περιπτώσεις μυκήτων και παράσιτων, αλλά όχι ιών. Παρότι οι πρώτες αντιβιοτικές ενώσεις που χρησιμοποιήθηκαν στη σύγχρονη ιατρική παράχθηκαν και απομονώθηκαν από ζωντανούς οργανισμούς, όπως οι πενικιλίνες που απομονώθηκαν από τη μούχλα που παράχθηκε από τους μύκητες γένους Penicillium, τα περισσότερα αντιβιοτικά σήμερα, όπως οι Σουλφοναμίδες, παρασκευάζονται με χημική σύνθεση.

Η χρήση των αντιβιοτικών μετά το 1945 οδήγησε στη θεραπεία ασθενειών, όπως η φυματίωση, η λέπρα και η βουβωνική πανώλη. Χρησιμοποιούνται στην Ιατρική, στη Γεωπονία, στην Κτηνιατρική και στη Χημεία Τροφίμων.

Η κατάχρηση των αντιβιοτικών δημιουργεί ανθεκτικά στελέχη στα βακτήρια με αποτέλεσμα να μειώνεται η αποτελεσματικότητα τους και αποτελεί ένα από τα σημαντικά προβλήματα του σύγχρονου Δυτικού κόσμου (πολυφαρμακία).

## ΑΝΑΛΓΗΤΙΚΑ

ΠΑΡΑΚΕΤΑΜΟΛΗ

Τα αναλγητικά ή καταπραϋντικά ή παυσίπονα είναι φάρμακα που χρησιμοποιούνται για να ανακουφίσουν τον πόνο.

Δρουν με διάφορους τρόπους στο περιφερικό και στο κεντρικό νευρικό σύστημα. Στα αναλγητικά περιλαμβάνεται η παρακεταμόλη, τα μη στεροειδή αντιφλεγμονώδη φάρμακα, όπως τα σαλικυλικά και τα οπιοειδή φάρμακα, όπως η μορφίνη και η οξυκωδόνη (oxycodone), τα οποία απαιτούν συνταγή γιατρού. Η επιλογή αναλγητικού καθορίζεται επίσης από τον τύπο και την ένταση του πόνου και είναι προτιμότερο η επιλογή να γίνεται από τον θεράποντα ιατρό.

ΑΚΕΤΥΛΟΣΑΛΙΚΥΛΙΚΟ ΟΞΥ
δραστικό συστατικό της ασπιρίνης
ΜΟΡΦΙΝΗ

## ΒΙΤΑΜΙΝΕΣ

ΒΙΤΑΜΙΝΗ C ή ΑΣΚΟΡΒΙΚΟ ΟΞΥ
ΠΗΓΗ ΠΡΟΣΛΗΨΗΣ: Φρέσκα λαχανικά και εσπεριδοειδή. Ενισχύει το ανοσοποιητικό σύστημα και συμβάλλει στην παραγωγή κολλαγόνου, στη φυσιολογική λειτουργία των αιμοφόρων αγγείων και του κεντρικού νευρικού συστήματος.

Πήραν το όνομά τους από τη λατινική λέξη vita, δηλ. "ζωή" + την λέξη αμίνη, παρότι όπως αποδείχθηκε δεν έχουν όλες άζωτο. Είναι οργανικές χημικές ενώσεις, οι οποίες είναι απαραίτητες για την φυσιολογική λειτουργία ενός ζωντανού οργανισμού, γιατί ρυθμίζουν τη μεταβολική διαδικασία και τις ενεργειακές μετατροπές που συμβαίνουν στον οργανισμό. Δρουν σε πολύ μικρές ποσότητες και δεν έχουν θερμιδική αξία και επειδή οι οργανισμοί δεν μπορούν να τις συνθέσουν πρέπει να τις προσλαμβάνουν μέσω της τροφής ή ως πρόσθετα.

Διακρίνονται με βάση την δομή και την λειτουργία τους σε υδατοδιαλυτές βιταμίνες (βιταμίνη C και σύμπλεγμα βιταμινών Β), λιποδιαλυτές (συμπλέγματα Α, D, E, K) και αντιοξειδωτικά.

ΔΡΑΣΤΗΡΙΟΤΗΤΑ 1: Να καταγράψετε τις κυριότερες βιταμίνες, τις πηγές φυσικής πρόσληψης για την καθεμία και την φυσιολογική της δράση και να τυπώσετε ένα ενημερωτικό φυλλάδιο το οποίο να αναρτήσετε στον ιστότοπο του σχολείου σας, ώστε να ενημερώσετε τους γονείς και τους συμμαθητές σας.

ΠΗΓΗ ΠΡΟΣΟΜΟΙΩΜΑΤΩΝ: WIKIPEDIA